PROIECTUL  DECIZIEI ETAPEI DE INCADRARE

 Ca urmare a solicitării de emitere a acordului de mediu adresate de S.C. MINA EGIPTEANUL S.R.L. cu sediul în comuna Forăști, sat Roșiori, judeţul Suceava, telefon 0230 /540415, înregistrată la A.P.M. Neamţ cu nr. 4708 din 26.06.2018, în baza Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,   Agenţia pentru Protecţia Mediului Neamţ decide, ca urmare a consultărilor desfăşurate în cadrul şedinţei Comisiei de Analiză Tehnică din data de 23.11.2018, că proiectul ”Amenajare iaz piscicol” propus a fi realizat în comuna Drăgănești, extravilan, punct ”La Moldova” nu se supune evaluării impactului asupra mediului și se supune evaluării adecvate.

 Justificarea prezentei decizii:

   I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul intră sub incidenţa Hotărârii Guvernului nr. 445/ 2009 privind evaluarea impactului anumitor proiecte publice şi private asupra mediului, fiind încadrat în Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 1, lit. f) “crescătorii pentru piscicultură intensivă”.

 b) caracteristicile proiectului:

 - mărimea proiectului – proiect de dimensiuni medii (suprafața teren concesionat S= 100000 mp; suprafață iaz piscicol S=35400 mp) amplasat în comuna Drăgănești, extravilan, pe malul drept al râului Moldova, în interiorul sitului de importanță comunitară ROSCI0363 ”Râul Moldova între Oniceni și Mitești”.

 Lucrări propuse:

 - dig perimetral cu L=920 m, Hmediu=1,0 m, Hmax=1,62 m, cu secțiune trapezoidală (lățime coronament 4 m, panta 1:1,5), încastrat în sol la o adâncime de 30 cm; coronamentul digului nu este circulabil;

 - adâncimea maximă a săpăturii 3,5 m; adâncimea medie 3 m; alimentarea cu apă a iazului din pânza freatică;

 - o parte din material extras va fi folosit la realizarea digului de contur, diferența fiind transportată în aceiași zi la sediul beneficiarului.

 Extracţia se va realiza în limitele perimetrului avizat conform punctelor de contur în coordonate STEREO 70:

|  |  |  |
| --- | --- | --- |
| Punct | X | Y |
| 1 | 648043 | 608198 |
| 2 | 648116 | 608267 |
| 3 | 648071 | 608313 |
| 4 | 648042 | 608360 |
| 5 | 648023 | 608443 |
| 6 | 647993 | 608503 |
| 7 | 647850 | 608365 |

 Accesul auto spre iaz se va realiza din DJ 155B, prin intermediul unui drum de exploatare existent pe malul dreptr al râului Moldova. Perimetrul se va borna cu borne din beton cu 1,5 m, vopsite la capăt.

 - cumularea cu alte proiecte: nu este cazul;

 - utilizarea resurselor naturale: balast de râu;

 - producţia de deşeuri: nu rezultă;

 - emisiile poluante, inclusiv zgomotul şi alte surse de disconfort: nu este cazul;

 - surse de poluare în perioada de execuţie: de la mijloacele

 de transport şi utilajele folosite – zona locuită este la

 aproximativ 1000 m față de amplasamentul perimetrului;

 - surse de poluare în perioada de funcţionare: nu este cazul;

 - riscul de accident, ţinându – se seama în special de substanţele şi de tehnologiile utilizate – nu este cazul;

 - utilizarea existentă a terenului – conform PUG – ului comunei Drăgănești, categoria de folosinţă: teren neproductiv;

 - relativa abundenţă a resurselor naturale din zonă, calitatea şi capacitatea regenerativă a acestora – nu este cazul;

 c) capacitatea de absobţie a mediului, cu atenţie deosebită pentru:

 - zonele umede – râul Moldova este la 22 m față de amplasament;

 - zonele costiere – nu sunt;

 - zonele montane şi cele împădurite – nu sunt;

 - parcurile şi rezervaţiile naturale – nu sunt;

 - ariile clasificate sau zonele protejate prin legislaţia în vigoare, cum sunt: zonele de protecţie a faunei piscicole, bazine piscicole naturale şi bazine piscicole amenajate, etc. - nu sunt;

 - zonele de protecţie specială – în zona sau în vecinătatea amplasamentului acestui proiect – situl de importanță comunitară ROSCI0363 ”Râul Moldova între Oniceni și Mitești”;

 - ariile în care standardele de calitate a mediului stabilite de legislaţie au fost deja depăşite – nu sunt;

 - ariile dens populate – proiect de reabilitare a unui obiectiv existent în zonă populată; au fost propuse măsuri de diminuare a unui potenţial impact – nu sunt afectate;

 - peisajele cu semnificaţie istorică, culturală şi arheologică – nu sunt;

 d) caracteristicile impactului potenţial:

 - extinderea impactului: aria geografică şi numărul persoanelor afectate - impact nesemnificativ;

 - natura transfrontarieră a impactului – nu este cazul;

 - mărimea şi complexitatea impactului – impact nesemnificativ;

 - probabilitatea impactului – redusă;

 - durata, frecvenţa şi reversibilitatea impactului – în timpul executării lucrărilor.

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 a) realizarea proiectului va duce la modificări fizice într-o arie naturală protejată de interes comunitar;

 b) proiectul nu implică utilizarea, stocarea, transportul, manipularea sau producerea de substanţe sau materiale care ar putea afecta speciile şi /sau habitatele de interes comunitar dintr-o arie naturală protejată;

 c) proiectul nu afectează direct sau indirect zonele de hrănire /reproducere /migraţie;

 d) proiectul nu are influenţă directă asupra unei arii naturale protejate prin emisii în aer, devierea cursului unei ape care traversează zona, extragerea de ape subterane, perturbarea prin zgomot sau lumină sau poluare atmosferică;

 e) proiectul nu duce la o izolare reproductivă a unei specii de interes comunitar sau a speciilor tipice care intră în compoziţia unui habitat de interes comunitar;

 f) proiectul implică utilizarea resurselor de care depinde diversitatea biologică din zonă (exploatarea apelor subterane şi de suprafaţă, extracţia agregatelor minerale, defrişări, inundare terenuri, pescuit, vânătoare, colectare plante).

 Condiţiile de realizare a proiectului :

 a) respectarea tehnologiei de lucru avizată în vederea protecţiei factorilor de mediu:

 - retragerea utilajelor pe marginea perimetrului de extracție agregate la sfârşitul programului de lucru zilnic şi executarea activităţilor de alimentare cu motorină şi schimb de ulei în condiţii de evitare a poluării solului şi apei cu produse petroliere;

 - rambleerea golurilor şi nivelarea fâşiei de extracţie la sfârşitul zilei de lucru;

 - se interzice depozitarea temporară sau permanentă a materialului extras pe amplasamentul propus;

 - amenajarea şi întreţinerea drumurilor din incintă şi a celor de acces la căile de comunicaţie rutieră; reducerea vitezei mijloacelor de transport în zonele locuite;

 - dacă în zonă se promovează lucrări hidrotehnice, regularizări, consolidări de maluri, apărări împotriva inundaţiilor, exploatarea de nisip şi pietriş va fi oprită, acestea fiind cazuri de forţă majoră;

 - se va menţine integritatea vegetaţiei palustre (stufăriş, păpuriş) precum şi a vegetaţiei lemnoase de-a lungul malurilor;

 - deşeurile rezultate vor fi depozitate (pe categorii) în spaţii special amenajate, urmând a fi predate periodic la Societăţi autorizate.

 b) implementarea măsurilor de protecţie a factorilor de mediu propuse prin proiect şi descrise în documentaţia ce a stat la baza emiterii acestei decizii;

 c) obţinerea tuturor avizelor precizate în Certificatul de urbanism şi respectarea condiţiilor impuse prin acestea;

 d) titularul va informa în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentei decizii;

 e) titularul va informa în scris Agenţia pentru Protecţia Mediului Neamţ la începerea lucrărilor;

 f) titularul va notifica în scris Agenţia pentru Protecţia Mediului Neamţ la finalizarea lucrărilor în vederea verificării şi întocmirii procesului verbal de constatare a respectării tuturor condiţiilor impuse;

 g) nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.

 Proiectul propus nu necesită parcurgerea celorlalte etape ale procedurii de evaluare a impactului asupra mediului dar necesită parcurgerea etapelor procedurii de evaluare adecvată.

 Prezentul document îşi păstrează valabilitatea pe toată perioada punerii în aplicare a proiectului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 Menţiuni despre procedura de contestare administrativă şi contencios administrativ.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului prevăzute de H.G. nr.445/2009, cu respectarea prevederilor Legii contenciosului administrativ nr. [554 /2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările ulterioare.

 Actele sau omisiunile autorităţii publice competente pentru protecţia mediului, care fac obiectul participării publicului în procedura de evaluare a impactului asupra mediului, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr.[554/2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim trebuie să solicite autorităţii publice emitente, în termen de 30 de zile de la data aducerii la cunoştinţa publicului a deciziei etapei de încadrare, revocarea respectivei decizii.

 Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

 Procedura administrativă prealabilă este gratuită.